CELEX: 32015D0664
Language: bg
Date: 2015-04-21 00:00:00
Title: Решение (ОВППС) 2015/664 на Комитета по политика и сигурност от 21 април 2015 година за създаване на Комитет на участващите държави за военната консултативна мисия на Европейския съюз по линия на ОПСО в Централноафриканската република (EUMAM RCA) (EUMAM RCA/1/2015)

29.4.2015   
            
            
               BG
            
            
               Официален вестник на Европейския съюз
            
            
               L 110/11
            
         РЕШЕНИЕ (ОВППС) 2015/664 НА КОМИТЕТА ПО ПОЛИТИКА И СИГУРНОСТ
   от 21 април 2015 година
   за създаване на Комитет на участващите държави за военната консултативна мисия на Европейския съюз по линия на ОПСО в Централноафриканската република (EUMAM RCA) (EUMAM RCA/1/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение (ОВППС) 2015/78 на Съвета от 19 януари 2015 г. за военна консултативна мисия на Европейския съюз по линия на ОПСО в Централноафриканската република (EUMAM RCA) (1), и по-специално член 8, параграф 2 от него,
   като има предвид, че:
   
               (1)
            
            
               Съгласно член 8, параграф 5 от Решение (ОВППС) 2015/78 Съветът упълномощи Комитета по политика и сигурност (КПС) да взема съответните решения във връзка със създаването на Комитет на участващите държави (КУД) за военната консултативна мисия на Европейския съюз по линия на ОПСО в Централноафриканската република (EUMAM RCA).
            
         
               (2)
            
            
               В заключенията на Европейския съвет от Ница от 7, 8 и 9 декември 2000 г. и в заключенията от Брюксел от 24 и 25 октомври 2002 г. са установени правилата за участието на трети държави в операции по управление на кризи и за създаването на КУД.
            
         
               (3)
            
            
               КУД следва да бъде форум за обсъждане с участващите трети държави на всички проблеми във връзка с управлението на EUMAM RCA. КПС, който упражнява политическия контрол и стратегическото ръководство на EUMAM RCA, следва да взема предвид становищата на КУД.
            
         
               (4)
            
            
               В съответствие с член 5 от Протокола (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Създаване и мандат
   Създава се Комитет на участващите държави (КУД) за военната консултативна мисия на Европейския съюз по линия на ОПСО в Централноафриканската република (EUMAM RCA). Неговият мандат е установен в заключенията на Европейския съвет от Ница от 7, 8 и 9 декември 2000 г. и в заключенията от Брюксел от 24 и 25 октомври 2002 г.
   Член 2
   Състав
   1.   КУД е съставен от следните членове:
   
               —
            
            
               представители на всички държави-членки,
            
         
               —
            
            
               представители на трети държави, които участват в EUMAM RCA и предоставят съществени дялови участия.
            
         2.   На заседанията на КУД може да присъства и представител на Комисията.
   Член 3
   Информация от командващия мисията на ЕС
   Комитетът на участващите държави бива информиран от командващия мисията EUMAM RCA на ЕС.
   Член 4
   Председател
   КУД се председателства от върховния представител на Съюза по въпросите на външните работи и политиката на сигурност или от негов представител в тесни консултации с председателя на Военния комитет на Европейския съюз или с негов представител.
   Член 5
   Заседания
   1.   Заседанията на КУД се свикват редовно от председателя. Когато обстоятелствата го налагат, могат да бъдат свиквани извънредни заседания по инициатива на председателя или по искане на член на КУД.
   2.   Председателят разпраща предварително проекта за дневен ред и документите, свързани със заседанието. Председателят отговаря за информирането на КПС за резултатите от обсъжданията в КУД.
   Член 6
   Поверителност
   1.   В съответствие с Решение 2013/488/ЕС на Съвета (2) за заседанията и работата на КУД се прилагат правилата за сигурност, установени в посоченото решение. По-специално, представителите в КУД трябва да са преминали съответното проучване за надеждност.
   2.   По отношение на обсъжданията на КУД се прилага задължението за служебна тайна, освен ако КУД с единодушие не реши друго.
   Член 7
   Влизане в сила
   Настоящото решение влиза в сила в деня на приемането му.
   
      Съставено в Брюксел на 21 април 2015 г.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 13, 20.1.2015 г., стр. 8.
   
      (2)  Решение 2013/488/EС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).